14/09/2021 | Administración LocalMunicipal
Oroso
Lista provisional de admitidos e excluídos e fixación da data da primeira proba no procedemento de selección dunha praza de educador/a familiar e creación dunha bolsa de emprego

ANUNCIO EXP.2021/X999/000344 Con data de 8/09/2021 por parte desta Alcaldía procedeuse a ditar a resolución n.º 1241/2021 relativa ao procedemento de selección dunha praza de Educador Familiar co seguinte contido: “LOGO DE VER que mediante resolución desta Alcaldía n.º 1022/2018, do 28/09, procedeuse a aprobar a oferta de emprego público correspondente ao exercicio 2018 e que esta foi obxecto de publicación no BOP n.º 190, do 4/10/2018. TENDO EN CONTA que na citada oferta de emprego público figuraba como prazas vacantes do persoal funcionario as seguintes: LOGO DE VER que mediante resolución de Alcaldía n.º 918/2021 do 06/07 procedeuse a aprobar as bases que rexen na convocatoria de selección dunha praza de educador/a familiar como persoal funcionario/a de carreira correspondente á oferta pública de emprego do ano 2018 (código RPT 06.00.02) e a creación dunha bolsa de emprego para cubrir prazas de xeito temporal de educador/a familiar do Concello de Oroso. LOGO DE VER que tanto a convocatoria como as bases de selección foron obxecto de publicación no taboleiro de anuncios do Concello, e no Boletín Oficial da Provincia n.º 131, do 14 de xullo de 2021, e igualmente foi obxecto de publicación anuncio da convocatoria no DOG n.º 150, do 6 de agosto de 2021, e no BOE n.º 192, do 12 de agosto de 2021. Transcorrido o prazo para a presentación de instancias por todas aquelas persoas interesadas en participar no presente proceso de selección e revisadas as mesmas, de conformidade co previsto na base cuarta e quinta e tendo en conta a competencia que me atribúe o artigo 21.1. h) da Lei 7/1985, do 2 de abril, pola presente RESOLVO: Primeiro. –Aprobar a seguinte lista provisional de admitidos e excluídos no procedemento de selección dunha praza de EDUCADOR/A FAMILIAR e creación dunha bolsa de emprego: ADMITIDOS: EXCLUÍDOS: Motivos da exclusión 1.–Non ter presentado a copia do DNI. Segundo. –Outorgar un prazo de 10 días naturais, a partir do día seguinte á publicación da presente resolución no Boletín Oficial da Provincia para que calquera os interesados que o consideren oportuno proceda a subsanar as deficiencias ou presentar as alegacións que estimen oportunas contra a citada lista provisional de admitidos. No caso de que no citado prazo non se presentasen reclamacións contra a lista provisional, entenderase como definitiva. Terceiro. –Proceder ao nomeamento do seguinte tribunal de selección. Presidenta: Titular: D.ª Lucía Arrojo Reguera (educadora social do Concello de Lugo); suplente, D.ª María Isabel Vázquez Santiago (educadora social do Concello de Culleredo). Secretario: – Titular: D. Federico Suárez Cancelo (funcionario de carreira con habilitación de carácter nacional do Concello de Oroso); suplente, D. Raúl Martínez Martínez (funcionario de carreira con habilitación de carácter nacional do Concello de Cerceda). Vogais: 1.º vogal titular: D.ª María Jesús Pérez Vila (Educadora familiar do Concello de Santa Comba); suplente, D.ª Rosa Conde Osorio (educadora familiar do Concello de Vilanova de Arousa). 2.º vogal titular: D.ª María del Carmen Fernández López (educadora social do Concello de Lugo); suplente, D.ª Rodrigo Alejandro Hoha Codesido (educadora social do Concello de Redondela). 3.º vogal titular: D. Félix Carrasco del Pozo (funcionario de carreira con habilitación de carácter nacional do Concello de Oroso); suplente, D. Jose Cruz Picos Lemrini (funcionario de carreira con habilitación de carácter nacional do Concello de Santa Comba). Cuarto. –Fixar como data e lugar de celebración da primeira proba: – Mércores 20 de outubro de 2021, ás 10.30 horas, no Polideportivo Juanito Amigo. Rua Pablo Iglesias, 2, 15888 Sigüeiro, A Coruña. Quinto. –De conformidade co previsto no artigo 109.2 da Lei 39/2015, do 1 de outubro, de Procedemento Administrativo Común das Administracións Públicas, proceder á corrección dun erro detectado na resolución de Alcaldía n.º 918/2021, do 6/07, de tal xeito que onde pon: “Tema 49. Procesos de intervención social a través da educación familiar: o programa de educación familiar do Concello de Oroso.” Ten que poñer: “Tema 49. Procesos de intervención social a través da educación familiar: o programa de educación familiar.” Sexto. –Publicar a presente resolución no taboleiro de anuncios da Corporación e no Boletín Oficial da Provincia adoptando as medidas necesarias para a protección de datos de carácter persoal conforme á normativa vixente. Sétimo. –Este acordo constitúe un acto de trámite polo que pode formular cantas alegacións estime oportunas para a súa consideración na resolución que poña fin ao procedemento (artigo 112.1 da Lei 39/2015, do 1 de outubro, do Procedemento Administrativo Común das Administracións Públicas). Igualmente, se estima que o dito acto decide directa ou indirectamente o asunto de fondo, determina a imposibilidade de continuar o procedemento, produce indefensión ou prexuízo irreparable a dereitos e intereses lexítimos, pode interpoñer, no prazo dun mes a partir do día seguinte ao da súa notificación, un recurso potestativo de reposición, que terá que fundamentar en calquera dos motivos de nulidade ou anulabilidade previstos nos artigos 47 e 48 da Lei 39/2015, do 1 de outubro. Todo iso sen prexuízo da realización de cantas accións estime oportunas na defensa dos seus intereses lexítimos.” O que se publica para xeral coñecemento. En Oroso, a 9 de setembro de 2021. O acalde Rosalia Whitaker Garisa